open-index/open-wikipedia-markdown huggingface dataset:
Macedonia (comida)

A **macedonia** é un prato composto de froita, verdura ou legumes picados ou de pequeno tamaño. A macedonia de froitas é un tipo de ensalada de froitas que se serve fría e como sobremesa especialmente en Grecia, na Romanía, en España, en Francia, en Italia e na Arxentina. A macedonia de verduras é unha ensalada ou aperitivo composto por vexetais picados a cal, en Francia, adoita incluír feixóns. A macedonia de legumes é un prato quente que se serve con manteiga.

## Etimoloxía
A palabra *macedonia* popularizouse na metade do século XVIII para referirse á ensalada de froitas, talvez debido á diversa procedencia dos habitantes do Reino de Macedonia de Alexandre Magno. Tamén hai quen afirma que fai alusión á mestura étina da macedonia otomá do século XIX, porén, isto non é posible debido a que xa no 1740 existía esta palabra.miniatura|Macedonia de verduras|centro
## Notas
José Rodríguez Cociña

**José Rodríguez Cociña**, nado en Viveiro o 9 de outubro de 1914 e finado en Cidade de México o 14 de decembro de 1994, foi un empresario e político galego.

## Traxectoria 
Tipógrafo en Viveiro, afiliado á UGT e a Agrupación Socialista de Viveiro dende 1931. Ao producirse o golpe de Estado do 18 de xullo de 1936 pertenceu ás Juventudes Socialistas Unificadas, foi policía no Corpo de Seguridad e tenente no Estado Maior de Aviación. Ao rematar a guerra exiliouse en Francia onde foi recluído no campo de concentración de Argelès sur Mer, ata que en xullo de 1939 chegou a Veracruz no vapor Ipanema. En México afiliouse á Agrupación Socialista e dedicouse ao comercio. Fixo fortuna a comezos dos anos oitenta co negocio de producir e exportar uva de mesa e viño para o mercado estadounidense desde a plantación que posuía no estado de Baixa California. Foi tamén promotor inmobiliario.

## Véxase tamén 
### Ligazóns externas 
* , Martín (4/4/2021). "Cociña, un socialista exiliado de Viveiro con empresas de vino y construcción en México" *La Voz de Galicia* .
* Ficha na Secretaría de Gobernación. Departamento de Migración de México
Pokémon Art Academy

***Pokémon Art Academy*** (en ) é un videoxogo educativo e de debuxo desenvolvido por Headstrong Games, publicado por Nintendo para Nintendo 3DS. É un spin-off da serie *Art Academy* cos personaxes da franquía *Pokémon.* Estreouse no Xapón o 19 de xuño de 2014, en Europa o 4 de xullo de 2014, en Australia o día seguinte e en América do Norte o 24 de outubro de 2014. O xogo estivo dispoñible para a compra retallista e en liña a través de Nintendo eShop.

## Notas
Pokémon Shuffle

é un videoxogo crebacabezas desenvolvido por Genius Sonority e publicado por Nintendo e The Pokémon Company para Nintendo 3DS. O xogo, que é un spin-off da serie *Pokémon* e é semellante a *Pokémon Battle Trozei*, lanzouse internacionalmente a través de Nintendo eShop o 18 de febreiro de 2015. ***Pokémon Shuffle Mobile***, unha versión para dispositivos Android e iOS, lanzouse en agosto de 2015.

## Notas
Pokkén Tournament

é un videoxogo de loita desenvolvido por Bandai Namco Entertainment. O xogo mestura elementos do modo de xogo da serie *Tekken* de Bandai Namco e outros xogos de loita, con movementos 3D e 2D, cos personaxes da franquía *Pokémon*. Estreouse nos xogos arcade do Xapón en xullo de 2015, e internacionalmente en Wii U en marzo de 2016.

## Notas 
## Véxase tamén 
### Ligazóns externas 
* Páxina oficial
Pokémon Picross

é un videoxogo crebacabezas freemium da franquía *Pokémon* que foi desenvolvido por Jupiter Corporation e publicado por Nintendo e The Pokémon Company para Nintendo 3DS. O título forma parte da serie nonograma "*Picross*" que revelan imaxes nos crebacabezas. Lanzouse como título descargable para a Nintendo 3DS a través de eShop en decembro de 2015.

## Véxase tamén 
### Ligazóns externas 
* Páxina oficial
Domingo Rodríguez Moscoso

**Domingo Rodríguez Moscoso**, coñecido como **Patacheira**, nado en San Clodio (Ribas de Sil) o 2 de outubro de 1912 e finado en Cidade de México o 2 de marzo de 1982, foi un empresario e político galego.

## Traxectoria 
Albanel pintor. Afiliado á Sociedad de Oficios Varios (UGT) e á Agrupación Socialista de San Clodio en maio de 1931. Logo da folga xeral revolucionaria de 1934 estivo detido durante catro meses. Ao producirse o golpe de Estado do 18 de xullo de 1936 fuxiu. Afiliouse ao PCE, foi miliciano do Batallón Asturias 19 e tenente de Carabineiros. Encartado no sumario 1102/37, foi xulgado por rebelión militar e declarado en rebeldía. Ao rematar a guerra exiliouse en Francia onde foi recluído no campo de concentración de Argelès-sur-Mer. O 27 de xullo de 1939 chegou a Veracruz como polisón no vapor *Mexique*. En México afiliouse á Agrupación Socialista Española e dedicouse aos negocios. Fixo fortuna coa súa propiedade no estado de Xalisco.

## Notas 
## Véxase tamén 
### Ligazóns externas 
* Ficha en Represión franquista en Lugo
* Ficha no Repertorio biobibliográfico do exilio galego en PDF
Detective Pikachu (videoxogo)

(coñecido no Xapón como ***Great Detective Pikachu***) é un videoxogo de aventuras desenvolvido por Creatures Inc., publicado por The Pokémon Company, e distribuído por Nintendo para Nintendo 3DS. O xogo é un spin-off da franquía *Pokémon*, no que os xogadores traballan cun Pikachu parlante para solucionar varios misterios. Unha versión descargable e máis curta do xogo, chamado  estreouse no Xapón en febreiro de 2016, mentres que a versión completa estreouse internacionalmente en marzo de 2018.

En contraste cos anteriores xogos de rol de *Pokémon*, *Detective Pikachu* é un spin-off de aventuras que se centra na narrativa, cunha presentación comparable coa serie de anime *Pokémon*. A adaptación cinematográfica estreouse en maio de 2019. Ese mesmo ano, anunciouse unha secuela para Nintendo Switch.

## Notas 
## Véxase tamén 
### Ligazóns externas 
* Páxina oficial
Susana Mataix

**Susana Mataix Hidalgo**, nada en Pontevedra o 19 de xaneiro de 1950, é unha escritora e matemática española, especializada na divulgación da Ciencia e as Matemáticas, e a súa relación coa literatura e a arte. Viviu o mundo da ciencia desde a súa infancia a través do seu pai o científico Mariano Mataix Lorda.

## Traxectoria 
Mataix naceu en Pontevedra debido ao destino profesional do seu pai nese momento. Trasladouse a Barcelona para estudar Ciencias Exactas  na Universidade de Barcelona no ano 1972, lugar no que se licenciou. Posteriormente trasladouse a vivir a Madrid, onde realizou un mestrado en Administración de Empresas polo Instituto de Empresa de Madrid no ano 1985. Nesta cidade viviu até o ano 2014, momento en que se trasladou a Alacante xunto ao seu marido, o político e tamén científico Eugenio Triana.

Leva traballado en empresas do sector enerxético e das telecomunicacións en Francia, os Estados Unidos e España.

Foi directora da Exposición “Procesos: Cultura e Novas Tecnoloxías” que inaugurou a primeira etapa do Centro de Arte Raíña Sofía de Madrid no ano 1986. Esta exposición internacional albergou obras de artistas traballando con tecnoloxía, dende os pioneiros, a artista Sonia Sheridan, o cineasta pioneiro José Val do Omar, o videoarte, a electrografía, a música electrónica, o debuxo asistido por ordenador etc.

Forma parte do comité técnico da Fundación García Cabrerizo que outorga premios a investigadores españois, e da xunta directiva da asociación sociocultural internacional dedicada á ciencia e a arte denominada ArSciencia. Esta asociación foi fundada no ano 2013 en Santiago de Compostela, España.

## Publicacións 
Varios dos seus libros forman parte do programa de ensino das matemáticas en diversos centros, polo seu carácter divulgativo, a metade de camiño entre a ficción e a ciencia.

Pioneiras da física, a enxeñaría e a innovación. Xornadas: *A muller na enxeñaría*, 2011: páx. 9-14. ISBN: 978-84-9749-472-4

*Dúo Matemático* é unha obra compartida co seu pai o científico Mariano Mataix Lorda. 

*Matemática es nombre de mujer* publicouse no ano 1999. Este libro afonda nas testemuñas dalgunhas mulleres científicas e as dificultades que tiveron que superar para desenvolver as súas carreiras de investigación. Conta no libro unha historia novelada das matemáticas a través das confesións de oito mulleres que destacaron nesta disciplina. Dende Hypatia, unha profesora grega, á matemática alemá Emmy Noether, editorial Rubes ISBN 84-497-001 4-0

*Lee a Julio Verne: El amor en tiempos de criptografía* editorial Rubes ISBN:9788449700156.

## Notas
Pokémon Duel

foi un videoxogo free-to-play desenvolvido por Heroz e publicado por The Pokémon Company. Lanzouse inicialmente para Android e iOS no Xapón baixo o título ***Pokémon Comaster*** en abril de 2016. Estreouse noutros territorios en xaneiro de 2017. O 26 de xullo de 2019, The Pokémon Company anunciou que o xogo deixaría de estar operativo o 31 de outubro de 2019.

## Notas 
## Véxase tamén
Pokémon: Magikarp Jump

é un videoxogo para teléfonos móbiles desenvolvido por Select Button e publicado por The Pokémon Company. Estreouse en maio de 2017 para dispositivos iOS e Android. Os xogadores adestran un Magikarp para competir en concursos de salto.

Para progresar no xogo, os xogadores deben facer medrar o salto de Magikarp a través de varios métodos de adestradmento, subindo o nivel do seu equipamento e dándolles de comer arandos. En total, hai dez ligas diferentes ademais de tres ligas "Expert" adicionais con recompensas diferentes.

## Notas 
## Véxase tamén 
### Ligazóns externas 
* Páxina oficial
Pokémon Quest

***Pokémon Quest*** é un videoxogo de aventuras da franquía *Pokémon* desenvolvido por Game Freak e publicado por Nintendo e The Pokémon Company. Estreouse para Nintendo Switch o 30 de maio de 2018, con versión para Android e iOS dende o 27 de xuño de 2018. Nos primeiros días de lanzamento para Switch, tivo máis dun millón de descargas en todo o mundo, e chegou a máis de 7,5 millóns de descargas logo dunha semana.

## Notas 
## Véxase tamén 
### Ligazóns externas 
* Páxina oficial
Pokémon Masters EX

(chamado orixinalmente ***Pokémon Masters***) é un videoxogo free-to-play para teléfono móbil para Android e iOS desenvolvido e publicado por DeNA. Baséase na franquía de *Pokémon*. Ambientado na illa ficticia de Pasio, o xogo permite ó xogador loitar e recrutar varios adestradores Pokémon da serie principal do xogo. Chamado orixinalmente *Pokémon Masters* e estreado en agosto de 2019, foi renomeado como *Pokémon Masters EX* en agosto de 2020 no primeiro aniversario do xogo.

## Notas 
## Véxase tamén
Anita Loos

** Corinne Anita Loos**, nada en Sisson (California) o 26 de abril de 1888 e finada en Nova York o 18 de agosto de 1981, foi unha guionista, dramaturga e escritora estadounidense. En 1912, converteuse na primeira muller guionista contratada en Hollywood, cando D. W. Griffith a contratou para Triangle Film Corporation. É coñecida pola súa novela cómica de 1925 *Gentlemen Prefer Blondes*, e a súa adaptación para Broadway da novela de Colette *Gigi*.

## Traxectoria 
Comezou a traballar no teatro, co seu pai que foi director, e aos 12 anos xa escribía guións para o cinema. Con vinte anos, Loos xa era guionista profesional. En 1911 vendeu o guión do filme *The New York Hat*, producido en 1912 por D. W. Griffith e protagonizado por Mary Pickford e Lionel Barrymore. Ela descubriu a Douglas Fairbanks, que se converteu nunha das grandes figuras do cinema mudo de Hollywood e para o que escribiu moitos guións entre 1916 e 1919.

En 1919 Loos casou co escritor e director John Emerson e xuntos comezaron a escribir e producir os seus propios filmes. Nos anos trinta soubo adaptarse ao cinema sonoro e desde 1932 e durante 18 anos traballou para a Metro-Goldwyn-Mayer, á que deu algúns dos seus maiores éxitos: *Red-Headed Woman* (1932), que consagrou a Jean Harlow (1936) e *Saratoga* (1937), ambos con Clark Gable.

Tamén escribiu obras de teatro, novelas e adaptacións, como *Gigi* de Colette. Ademais, escribiu regularmente para a prensa para ''Harper's Bazaar*, *Vanity Fair* e *The New Yorker*.

É coñecida sobre todo pola súa novela *Gentlemen Prefer Blondes* (1926), que axiña se converteu nun éxito de vendas e deu lugar a filmes e musicais, como o protagonizado por Marilyn Monroe e Jane Russell. Escrito en forma de diario, cheo de humor descarado e situacións cómicas e facendo uso da elegancia, a ironía e a fantasía, converteuse nunha referencia inevitable na literatura popular do século XX.

Despois escribiu a continuación, *But Gentlemen Marry Brunettes* (1928), ademais doutras novelas como *A Mouse Is Born* (1951) e *No Mother To Guide Her* (1961), e memorias como *A Girl Like I* (1965) e *Goodbye to Hollywood with a Kiss* (1974).

## Obras 
### Ficción 
**Gentlemen Prefer Blondes: The Intimate Diary of a Professional Lady*. NY: Boni & Liveright, 1925
**But Gentlemen Marry Brunettes*. NY: Boni & Liveright, 1927
**A Mouse Is Born*. NY: Doubleday & Company, 1951
**No Mother to Guide Her*. NY: McGraw Hill, 1961
**Fate Keeps On Happening: Adventures Of Lorelei Lee And Other Writings''. NY: Dodd, Mead & Company, 1984

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* Loos, R. Beers. "Anita's Dad Spills the Frijoles," *Photoplay*, agosto de 1928, p.&nbsp;47.
* 
* 
* 
### Ligazóns externas 
* 
* Anita Loos  at the Women Film Pioneers Project
* Anita Loos papers, 1917–1981, held by the Billy Rose Theatre Division, New York Public Library for the Performing Arts
* Anita Loos papers, 1917-1979 at Houghton Library, Harvard University
* AFI Catalog entry for Anita Loos
* Some contemporary articles and interviews with Anita Loos
Pokémon Home

***Pokémon Home***, estilizado como **Pokémon HOME** é unha aplicación móbil e un xogo de Nintendo Switch desenvolvido por ILCA e publicado por The Pokémon Company, parte da serie *Pokémon*, lanzado en febreiro de 2020. O seu uso principal é achegar un servizo de almacenamento de Pokémon. Outros usos inclúen unha substitución de 'Global Trading System' (GTS) que foi excluído para *Pokémon Sword* e *Pokémon Shield*, e a habilidade de transferir Pokémon do antigo sistema de almacenamento, *Pokémon Bank* para Nintendo 3DS, así como para *Pokémon Go*.

## Notas 
## Véxase tamén
Pokémon Café Mix

***Pokémon Café Mix*** é un videoxogo crebacabezas desenvolvido por Genius Sonority e publicado por Nintendo e The Pokémon Company para Nintendo Switch, Android e iOS. O xogo foi lanzado o 23 de xuño de 2020 en América do Norte, e o 24 de xuño de 2020 no Xapón, Europa e Australia.

## Notas 
## Véxase tamén 
### Ligazóns externas 
* Páxina oficial
New Pokémon Snap

é un videoxogo por estrear da franquía *Pokémon*. É un videoxogo de simulación en primeira persoa cun estilo de fotógrafo sobre raís. Está a ser desenvolvido por Bandai Namco Studios e está prevista a publicación por parte de Nintendo e The Pokémon Company para Nintendo Switch. O lanzamento está previsto para o 30 de abril de 2021. Os xogadores viaxan usando un transporte sobre raís e buscan diferentes Pokémon para fotografalos. É unha secuela do videoxogo *Pokémon Snap* de 1999 para Nintendo 64.

## Notas 
## Véxase tamén 
### Ligazóns externas 
* Páxina oficial
Pokémon Sleep

***Pokémon Sleep*** é un videoxogo por estrear da franquía *Pokémon*, un xogo para teléfono móbil para Android e iOS. Foi desenvolvido polo estudio xaponés "Select Button", coa asistencia do desenvolvedor de *Pokémon Go* Niantic, e publicado por The Pokémon Company. Anunciouse o 28 de maio de 2019 por Tsunekazu Ishihara, CEO de Pokémon Company, durante unha conferencia de prensa celebrada en Tokyo, así como na conta oficial de Twitter. O xogo estaba previsto para o lanzamento en 2020, mais a data foi adiada por mor da pandemia de COVID-19.

## Notas
Fermilab

O **Fermi National Accelerator Laboratory**, é unha instalación arredor da aceleración de partículas subatómicas situada preto de Chicago. É a base de lanzamento de partículas para o experimento DUNE (Deep Underground Neutrino Experiment).

## Historia
Creouse en 1967 co nome de **National Accelerator Laboratory**, e en 1973 engadíuselle o nome de Enrico Fermi. Foi a sede do Tevatrón, un avanzado acelerador de partículas que operou entre 1987 e 2011.

## Notas 
## Véxase tamén 
### Outros artigos 
* CERN
* SLAC
Museo Emil Aaltonen

O **Museo Emil Aaltonen** (en finés **Emil Aaltosen museo**) é un museo de historia cultural situado no barrio de Pyynikinrinne, no centro da cidade de Tampere, Finlandia. O museo, inaugurado o 8 de xuño de 2004, presenta o desenvolvemento da industrialización e a obra de vida e colección de arte do industrial e filántropo Emil Aaltonen. As instalacións do museo encóntranse en Pyynikinlinna, onde Aaltonen residiu durante moito tempo.

O museo pechou as súas portas en decembro de 2019 debido á renovación de Pyynikinlinna e reabrirá no verán de 2021.

## Notas 
## Véxase tamén 
### Ligazóns externas 
* Sitio web do museo
Pokémon Unite

***Pokémon UNITE*** é un videoxogo por estrear de estilo *Multiplayer online battle arena* (MOBA) desenvolvido por TiMi Studios e publicado por The Pokémon Company para dispositivos Android, iOS, e para a consola Nintendo Switch. Foi anunciado en *Pokémon* Presents o 24 de xuño de 2020.

## Notas 
## Véxase tamén 
### Ligazóns externas 
* Páxina oficial
Victorino Mateo Hombreiro

**Victorino Mateo Hombreiro**, nado en Santalla de Devesa (Friol) cara a 1901, foi un zapateiro e político galego.

## Traxectoria 
Zapateiro afincado na Pastoriza, militou no Partido Republicano Radical e despois foi o organizador de Izquierda Republicana no concello da Pastoriza. Logo do triunfo da Fronte Popular en febreiro de 1936 foi nomeado alcalde da Pastoriza. Co golpe de Estado do 18 de xullo de 1936 fuxiu xunto con Ramón Armesto e Manuel Murado, grazas á axuda de Benedicta Bello Pernas e o seu home Manuel Ferreiro Lamas, logrando exiliarse en América. Formou parte da primeira directiva da Hermandad Gallega de Venezuela en 1960.

## Notas 
## Véxase tamén 
### Bibliografía 
* 

* 
### Ligazóns externas 
* Ficha en Represión franquista en Lugo
Manuel Guzmán Soto

**Manuel Guzmán Soto**, nado en Muras cara a 1884, foi un empresario e político galego.

## Traxectoria 
Foi correspondente de *El Pueblo Gallego* en Muras dende 1931. Coa proclamación da República foi nomeado presidente da Comisión Xestora de Muras. Militou no Partido Republicano Radical do que foi presidente en Muras, e despois foi dirixente de Izquierda Republicana no concello de Muras. Co triunfo da Fronte Popular en febreiro de 1936 foi nomeado delegado gobernatico no concello de Muras. Co golpe de Estado do 18 de xullo de 1936 fuxiu e estivo agochado. Logrou marchar a Cuba. Abríronlle expediente de responsabilidades políticas.

## Notas 
## Véxase tamén 
### Bibliografía 
* 
* 
### Ligazóns externas 
* Ficha en Represión franquista en Lugo
Benedicta Bello Pernas

**María Benedicta Bello Pernas**, nada en Candia en 1908 e finada en Lugo o 16 de febreiro de 1996, foi unha política galega.

## Traxectoria 
Rexentaba o oficio de xastra xunto co seu home, Manuel Ferreiro Lamas, e deixaron Mondoñedo para trasladarse a Bretoña, onde montaron o seu negocio. Co golpe de Estado do 18 de xullo de 1936 foi detida o 1 de xuño de 1937, acusada xunto seu home de "rebelión militar" por axudar a fuxir o alcalde Victoriano Mateo Hombreiro ofrecéndolle vivenda e alimentos durante o tempo que permaneceu oculto. Xulgada na causa 535/37, foi condenada a reclusión perpetua no consello de guerra celebrado en Lugo o 30 de xullo de 1937. Pasou polas prisións de Saturrarán, en Guipúscoa, e despois pola de Palma. A súa condena foi reducida a oito anos e, en 1945, saíu en liberdade condicional.

## Vida persoal 
Casou con Manuel Ferreiro Lamas e foi nai de Alejandrina, Enriqueta e Dora Ferreiro Bello.
## Notas 
## Véxase tamén 
### Ligazóns externas 
* Ficha en Represión franquista en Lugo
* Expediente procesual de María Benedicta Bello Pernas
We Are Who We Are

***We Are Who We Are*** é unha serie de televisión dramática creada e dirixida por Luca Guadagnino para HBO e Sky Atlantic. A historia de 8 episodios ten lugar nunha base militar estadounidense e xira arredor da vida de dous adolescentes de 14 anos, Fraser Wilson e Caitlin "Harper" Poythress. O elenco está formado por Chloë Sevigny, Jack Dylan Grazer, Alice Braga, Jordan Kristine Seamón, Spence Moore II e Scott Mescudi. A serie estreouse o 14 de setembro de 2020 en HBO nos Estados Unidos de América e o 9 de outubro de 2020 en Sky Atlantic en Italia.

## Sinopse 
*We Are Who We Are* trata sobre dous adolescentes que viven nunha base militar estadounidense en Chioggia, Italia en 2016. A serie explora a amizade, o primeiro amor, a identidade de xénero e o xúbilo e as angustias da adolescencia. 

## Elenco 
### Principal 
* Chloë Sevigny como Sarah Wilson.
* Jack Dylan Grazer como Fraser Wilson.
* Alice Braga como Maggie Teixeira.
* Jordan Kristine Seamón como Caitlin Poythress / Harper.
* Spence Moore II como Danny Poythress.
* Scott Mescudi como Richard Poythress.
* Faith Alabi como Jenny Poythress.
* Francesca Scorsese como Britney Orton.
* Ben Taylor como Sam Pratchett.
* Corey Knight como Craig Pratchett.
* Tom Mercier como Jonathan Kritchevsky.
* Blood Orange como el mesmo.

### Recorrente 
* Beatrice Barichella como Valentina.
* Sebastiano Pigazzi como Enrico.
* Vittoria Bottin como Sole.
* Nicole Celpan como Giulia.
* Maria Teresa Cerantola como Teresa.

### Convidados 
* Hans Bush como Coronel McAunty.
* Jim Sweatman como Coronel Martin.
* Tomeka Campbell Turley como Mel.
* Gaia Schiralli como Monica.
* Lisa Lazzaro como Loredana.
* Brixhilda Shqalsi como Marta.
* Giulia Manzini como Anna.
* Jacopo Brigotti como Angelo.
* Arturo Gabbriellini como Luca.
* Emma Segat como Futura.

### Cameos 
* Timothée Chalamet
* Armie Hammer

## Capítulos 
## Notas 
## Véxase tamén 
### Ligazóns externas 
*
**We Are Who We Are* en Rotten Tomatoes
Mary Sherman Morgan

**Mary Sherman Morgan**, nada en Ray o 4 de novembro de 1921 e finada o 4 de agosto de 2004, foi unha enxeñeira química estadounidense, inventora do combustible líquido Hydyne en 1957, que propulsou o Jupiter-C, o foguete que puxo en órbita o primeiro satélite dos Estados Unidos, Explorer 1. 

## Traxectoria 
A súa familia que vivía nunha granxa en Ray, Dacota do Norte, era moi pobre e daba pouco valor á educación Trala educación secundaria inscribiuse na  Minot State University, para estudar Química.  Pouco despois da contratación, foi ascendida a especialista en rendemento teórico, un traballo que quería cálculos matemáticos que predicían o rendemento dos propelentes de foguetes. Mary era a única muller entre 900 enxeñeiros e unha das poucas con titulacións universitarias.  

Mentres traballaba na aviación norteamericana, Mary coñeceu ao seu futuro marido, George Richard Morgan, un enxeñeiro mecánico graduado en Caltech, e xuntos tiveron catro fillos: George, Stephen, Monica e Karen.  

Mary traballou no proxecto e foi nomeada xefa debido ao seu coñecemento e experiencia con novos propelentes para foguetes. O seu traballo derivou en Hydyne e o primeiro voo de proba cun foguete de Redstone tivo lugar o 29 de novembro de 1956.  

En 1957, a Unión Soviética e os EE. UU. tiñan como obxectivo poñer os satélites en órbita ao redor da Terra con motivo da celebración do Ano Internacional da Xeofísica.  Para este esforzo internacional, o proxecto dos Estados Unidos chamouse Proxecto Vanguard .  A Unión Soviética logrou pór en órbita a Sputnik o 4 de outubro de 1957, evento que pronto foi sucedido pola desastrosa explosión do foguete Vanguard. Grazas  ao novo propelente conseguiuse pór en órbita o primeiro satélite norteamericano, Explorer I, o 31 de xaneiro de 1958.   

## O nome Hydyne 
Hydyne-LOX (osíxeno líquido) foi a combinación de propelentes usada no foguete de Redstone. O exército elixiu usar a versión curta de Hydyne.  Unha mestura de 60% de dimetilhidrazina asimétrica (UDMH) e 40% de dietilenetriamina (DETA). Era máis potente que o etanol, pero moito máis tóxico. .   

## Legado 
George, un dos fillos de Mary, quedou sorprendido ao descubrir a importancia do traballo da súa nai. Investigou a historia de Mary a fondo despois de que o xornal  Los Angeles Times negásese a publicar a súa necrolóxica, alegando que non había confirmación dos feitos presentados.  

Esta investigación converteuse nunha  obra de teatro, posta en escena en Caltech en 2008  e publicada en forma de libro en 2013, chamada ''Rocket Girl: The Story of Mary Sherman Morgan, America's First Female Rocket*. 
## Notas 
## Véxase tamén 
### Bibliografía 
* George D. Morgan, Rocket Girl. A historia de Mary Sherman Morgan, Prometheus Books, 2013. ISBN 9781616147396
*Lorenzo, Nieves; Iglesias, Encina Calvo (2020-04-18). "Ellas nos llevaron a la Luna". *Ciencia, Técnica y Mainstreaming Social'' (en castelán) **0** (4): 61–68. ISSN 2530-7924. 
*Elas, levarónnos ao espazo. 2022 ISBN: 978-84-8158-952-8 
### Outros artigos 
* Mulleres na NASA

### Ligazóns externas 
*Exposición "As mulleres que nos levaron á Lúa"
Shi Jian 5

**Shi Jian 5** ou **SJ 5** foi un satélite artificial da China lanzado o 10 de maio de 1999 a bordo dun foguete CZ-4B desde o Centro de lanzamento de Taiyuan.

## Características 
SJ 5 foi construído pola Academia China de Tecnoloxía Espacial (CAST, en inglés) usando o bus CAST968. Tiña unha masa de 300 kg e levaba a bordo experimentos para medir partículas cargadas, facer experimentos de fluídos, para probar comunicacións en banda S de alta velocidade e para probar sistemas de almacenamento de estado sólido no espazo.

## Notas 
## Véxase tamén 
### Outros artigos 
*Centro de lanzamento de Taiyuan
*CZ-4B
*Shi Jian 1
*Shi Jian 2
*Shi Jian 2A
*Shi Jian 2B
*Shi Jian 4
*Shi Jian 6
*Shi Jian 7
*Shi Jian 8
*Shi Jian 9A
*Shi Jian 9B
*Shi Jian 10
*Shi Jian 11
*Shi Jian 12
*Shi Jian 13
Hämeenkatu, Tampere

**Hämeenkatu** (en galego **rúa de Häme** ou **rúa de Tavastia**) é a principal rúa da cidade de Tampere, en Finlandia. Localizada no centro da cidade, ten case un quilómetro de longo e 28,5 metros no seu punto máis ancho. A rúa cruza o Tammerkoski pola ponte Hämeensilta.

Hämeenkatu comeza no leste na intersección con Rautatienkatu, nas proximidades da estación de tren, corre de leste a oeste ata Hämeenpuisto e o seu pavimento é empedrado. Anteriormente a case todas as interseccións contaban con semáforos, mais na actualidade Hämeenkatu é unha rúa destinada a transporte público.

Coa construción da liña de tranvía que comezou en 2017, e en relación co proxecto, renováronse as beirarrúas, as árobores da rúa e a ilminación. Do mesmo xeito levouse a cabo a renovación da ponte Hämeensilta. O proxecto finalizará en 2021.

## Véxase tamén 
### Ligazóns externas 
* Folleto sobre a parte oriental de Hämeenkatu
Castelo de Habsburg

**Habichtsburg** ou **castelo de Habsburgo** é un castelo situado na localidade suíza de Habsburg, no cantón de Argovia, preto do río Aar. Localízase a unha altitude de 505 metros sobre o nivel do mar, na crista alongada do outeiro de Wülpelsberg. Foi a sede inicial da dinastía da familia Habsburgo.

## Historia 
O ascenso político dos Habsburgo iniciouse coa adquisición de posesións territoriais en torno a este castelo, para chegar a ser a casa real máis importante de Europa a partir de fins do século XV, moi pouco logo de perder a posesión deste castelo e todas as súas terras na actual Suíza. Aínda que os Habsburgo non gobernaron estas terras desde o século XV, as armas históricas dos Habsburgo -un león sobre un fondo dourado- continuaron formando parte do seu escudo ata o final do período imperial. A área ao redor deste castelo foi cuberta por bosques e só foi limpada ao redor do ano 1500. 

[miniatura|Vista do castelo na  *Topographia Helvetiae, Rhaetiae et Valesiae* de [Matthäus Merian (1642)]]

O castelo foi inicialmente construído cara a 1020 ou 1030 polo conde Radbot. O seu neto, Otón II de Habsburgo, é o máis antigo membro desta familia documentado que se referiu a si mesmo como "de Habsburgo", no ano 1108. En varias etapas fóronse agregando outros edificios, transformándoo nun dobre castelo e alcanzando a súa máxima extensión a principios do século XIII, cuns 3000&nbsp;m².

Tras a expulsión dos Habsburgo, a metade oriental do castelo -a parte máis antiga- quedou en ruínas e posteriormente derrubouse. A parte máis nova, considerada a parte traseira do castelo -cara ao oeste- mantívose e conservou a súa aparencia orixinal. Excepto por unhas poucas modificacións, esta parte do castelo aínda se conserva. En 1948 foi incorporado ao inventario dos bens culturais de importancia nacional de Suíza. O palacio utilízase como un restaurante desde o ano 1979, e achego sitúase un museo sobre a historia do castelo.

Nos anos 1978/83 e 1994/95 escaváronse extensas zonas de interese arqueolóxico no lugar.

## Véxase tamén 
### Outros artigos 
* Casa de Habsburgo
Cristina Roccati

**Cristina Roccati**, nada en Rovigo o 24 de outubro de 1732 e finada na mesma localidade o 16 de marzo 1797, foi unha física, académica e poeta italiana. Tras graduarse na Universidade de Boloña en 1751 -o terceiro título universitario entregado a unha muller por unha universidade italiana- estaba comenzando unha ilustre carreira académica cando os problemas económicos forzaron o seu regreso ás provincias venecianas, onde continuou ensinando física durante décadas.

## Traxectoria 
Roccati, filla de Giovan Battista e Antonia Campo, pertencía a unha familia noble de Rovigo, Italia. En 1747, obtivo permiso dos seus pais para estudar filosofía natural na Universidade de Boloña baixo a tutela de Bertaglia. Foi aceptada pola universidade ese mesmo ano. Estudou literatura, lóxica, metafísica, moral, meteoroloxía e astronomía, pero centrouse na física e ciencia natural. Continuou estudando na Universidade de Padua, centrándose en física newtoniana, grego e hebreo, mentres seguía cultivando os seus intereses literarios e compoñendo novos versos. 

A partir de 1751, estivo activa como profesora de física na Accademia dei Concordi di Rovigo (e ensinou alí ata polo menos 1777). Con todo, en 1752 a súa familia arruinouse, obrigándoa a interromper os estudos en Padua e regresar a casa, a Rovigo, onde ensinou física. Na Accademia dei Concordi de Rovigo, Roccatti realizou cursos nocturnos de física newtoniana para seus membros. Dos seus esquemas para esas conferencias, só se atoparon 51. En 1754 foi elixida presidenta da Accademia dei Concordi de Rovigo.

Cristina Roccati morreu en Rovigo o 16 de marzo de 1797.

## Notas 
## Véxase tamén 
### Outros artigos 
* Elena Cornaro Piscopia
* Laura Bassi
* Sophia Elisabet Brenner
* Aurora Liljenroth
* Mulleres na ciencia
*Mulleres na física

=== Véxase tamén ==
### Ligazóns externas 
* *"Becoming a Scientist: Gender and Knowledge in Eighteenth-Century Italy"*, por Paula Findlen.
Azolla microphylla

***Azolla microphylla*** é unha especie de pteridófita (fentos ou fieitos) da clase das polipodiópsidas,  orde das salviniales e familia das salviniáceas, unha das sete comprendidas no xénero *Azolla*.

É un pequeno fieito acuático flotante que posúe, como as demais especies do xénero, unha alga simbionte (unha cianobacteria do xénero *Anabaena*, * A. azollae*) que fixa o nitróxeno. 

Como outras salviniáceas é unha planta invasora.

## Notas 
## Véxase tamén
The Girl on the Train (filme de 2021)

***The Girl on the Train*** (en ) é un filme indio de 2021 dirixido por Ribhu Dasgupta e producido baixo as produtoras Universal Pictures, Amblin Entertainment e Reliance Entertainment. O filme baséase na novela homónima da escritora británica Paula Hawkins, e está protagonizado por Parineeti Chopra, no papel dunha muller india divorciada con problemas de alcoholismo que se ve envolta nunha investigación de asasinato. O resto do elenco está composto por Avinash Tiwary, Aditi Rao Hydari e Kirti Kulhari.

A fotografía principal comezou o 4 de agosto de 2019. A estrea pospúxose por mor da pandemia de COVID-19. O filme estreouse finalmente o 26 de febreiro de 2021 a través de Netflix.

## Personaxes 
* Parineeti Chopra como Mira Kapoor
* Aditi Rao Hydari como Dr. Nusrat John Joshi
* Kirti Kulhari como inspector Dalbir Kaur Bagga
* Avinash Tiwary como Dr. Shekhar Kapoor
* Tota Roy Chowdhury como Dr. Hamid, o psiquiatra

## Notas 
## Véxase tamén 
### Ligazóns externas 
*
The Book Thief (filme)

***The Book Thief*** é un filme xermano-estadounidense de 2013 dirixido por Brian Percival e protagonizado por Geoffrey Rush, Emily Watson e Sophie Nélisse. O filme baséase na novela homónima de 2005 escrita por Markus Zusak, e foi adaptada por Michael Petroni. Conta a historia dunha nena que vive coa súa familia adoptiva durante a Alemaña nazi. Logo de aprender a ler grazas ó seu novo pai, a nena comeza a "tomar prestados" libros que comparte co refuxiado xudeu que se agocha na casa dos seus pais. A banda sonora foi composta por John Williams.

*The Book Thief* estreouse no Festival de Cinema de Mill Valley o 31 de outubro de 2013, e nos cinemas dos Estados Unidos o 8 de novembro de 2013. Recibiu valoracións dispares por parte da crítica, con eloxios á súa "fresca perspectiva da guerra" e o seu foco no "consistente fío de humanidade" durante a historia, mais outros críticos salientaron a "narrativa ilusoria" do filme. Cun orzamento de 19 millóns de dólares, o filme foi un éxito de recadación, conseguindo máis de 76 millóns de dólares.

*The Book Thief* recibiu nomeamentos ós Óscar, Globos de Ouro e BAFTA pola súa banda sonora. Pola súa interpretación no filme, Sophie Nélisse gañou o Premio Spotlight no Festival de Cinema de Hollywood, o Premio Newcomer Satellite e o Premio da Sociedade de Críticos de Cinema de Phoenix. O filme estreouse en Blu-ray e DVD o 11 de marzo de 2014.

## Personaxes 
* Geoffrey Rush como Hans Hubermann
* Sophie Nélisse como Liesel Meminger
* Emily Watson como Rosa Hubermann
* Nico Liersch como Rudy Steiner
* Ben Schnetzer como Max Vanderburg
* Heike Makatsch como a nai de Liesel  
* Barbara Auer como Ilsa Hermann
* Roger Allam como a morte
* Sandra Nedeleff como Sarah
* Hildegard Schroedter como Frau Becker
* Rafael Gareisen como Walter Kugler
* Gotthard Lange como o enterrador
* Godehard Giese como policía no tren
* Oliver Stokowski como Alex Steiner
* Levin Liam como Franz Deutscher
* Carina Wiese como Barbara Steiner
* Julian Lehmann como Werner Meminger
* Martin Ontrop como Herr Lehman

## Notas 
## Véxase tamén 
### Ligazóns externas 
* 
* Ficha en AllMovie
Xosé Hermida

**Xosé Andrés Vázquez Hermida**, nado en Boiro en 1963, é un xornalista galego.

## Traxectoria 
Licenciado en Filosofía pola Universidade de Santiago de Compostela, comezou traballando na súa cidade natal para *El Correo Gallego* e máis tarde nos informativos da Radio Galega. Chegou ao diario *El País* en Galicia en 1989, e permaneceu como correspondente en terras galegas para este xornal durante 26 anos, ata 2006. Logo foi subdelegado da edición galega do diario (2006-2009) e delegado (2009-2015), até o peche da edición en Galicia. 

A continuación foi trasladado á redacción central en Madrid, para seguidamente ser delegado no Brasil da corresponsalía con sede en São Paulo. En xullo de 2018, a nova directora do País, Soledad Gallego-Díaz, nomeou a Xosé Hermida e Claudi Pérez xefes para noticias de nacional.

En 2017 o Colexio Profesional de Xornalistas de Galicia (CPXG) e o Club de Prensa de Ferrol concedéronlle o XIII Premio José Couso á Liberdade de Expresión. No manifesto lido durante a entrega do premio sinalouse o recoñecemento a Xosé Hermida como «xornalista que prestixia a profesión e do que os que o coñecen só saben falar ben, como profesional e como xefe». Hermida dedicou o premio á súa esposa falecida o ano anterior, a xornalista da Axencia EFE, Ana Viqueira.

## Notas
Shi Jian 6

**Shi Jian 6** ou **SJ 6** foi unha serie de oito satélites artificiais da China lanzados entre 2004 e 2010, todos mediante foguetes CZ-4B desde o Centro de lanzamento de Taiyuan.

## Características 
Os satélite SJ 6 foron denominados SJ 6A, 6B, 6C, 6D, 6E, 6F, 6G e 6H. Foron construídos pola Academia China de Tecnoloxía Espacial (CAST, en inglés) e eran lanzados por pares. A súa misión era estudar a contorna de radiación da Terra e realizar outros experimentos no espazo. Posiblemente tamén fixeran tarefas de intelixencia electrónica.

## Historial de lanzamentos 
## Notas 
## Véxase tamén 
### Outros artigos 
*Centro de lanzamento de Taiyuan
*CZ-4B
*Shi Jian 1
*Shi Jian 2
*Shi Jian 2A
*Shi Jian 2B
*Shi Jian 4
*Shi Jian 5
*Shi Jian 7
*Shi Jian 8
*Shi Jian 9A
*Shi Jian 9B
*Shi Jian 10
*Shi Jian 11
*Shi Jian 12
*Shi Jian 13
Kirsán Iliumzhínov

**Kirsan Nikolayevich Ilyumjinov** (en ; en calmuco,  Үлмҗин Кирсән, *Ülmcin Kirsən*), nado en Elista o 5 de abril de 1962, é un millonario calmuco, budista e político da Rusia. Foi presidente de Kalmukia entre 1993 e 2010, e foi presidente da Federación Internacional de Xadrez entre novembro de 1995 e 3 de outubro de 2018.

## Traxectoria
Foi o presidente da República dos Calmucos, unha das divisións federais da Federación Rusa e presidente da FIDE desde 1995. Kirsan decretou a obrigatoriedade do ensino de xadrez nas escolas primarias da República da Calmuquia.

Aos catorce anos converteuse en campión de xadrez e boxeo na súa república, que por aquelas era a República Autónoma Socialista Soviética de Kalmukia, dentro da Unión Soviética. Foi sarxento no Exército Vermello e graduose en 1989 no Instituto de Relacións Internacionais de Moscova. En 1989 comenzou a dirixir unha compañía de compravenda de coches ruso-xaponesa para Mitsubishi, coa que se fixo millonario.

En 1993, presentouse á presidencia da Kalmukia dentro da Rusia, cargo que tivo até 2010. Iliumzhínov foi unha persoa moi tolerante cos outros cultos relixiosos da súa república, sendo esta o único caso de maioría budista en Europa.

## Xadrez 
Iliumzhínov foi presidente da Federación Internacional de Xadrez (FIDE) desde 1995 até 2018, tras substituír o xadrecista e politólogo filipino Florencio Campomanes. Foi o promotor do proxecto "*City Chess*" en Elistá, a capital de Camulquia. O 11 de agosto de 2014, foi elixido novamente con 110 votos. O outro aspirante, o xadrecista, político e escritor ruso Garri Kasparov obtuvo 61 votos. Pero viuse involucrado en sucesivos escándalos por feitos corruptos na FIDE, e non foi nin candidato nas eleccións de 2018.

## Notas
Ana Luna Alonso

**Ana Luna Alonso**, nada en Lugo, é unha profesora do departamento de tradución e lingüística da Facultade de Filoloxía e Tradución da Universidade de Vigo.

## Traxectoria 
Licenciouse en Filoloxía Románica e doutorouse en filoloxía francesa pola Universidade de Santiago de Compostela. É investigadora titular do grupo BiTraGa (A Biblioteca da Tradución Galega) e participa en diferentes proxectos como BiFeGa da UVigo, XESCOM e CULTURFIL da USC, EACT da UAB ou CRET da UB.

Entre as súas actividades sobre a tradución inclúe estudos socioculturais sobre as linguas minorizadas, a historia da tradución e das persoas que traducen, o estudo dos fluxos de tradución e as políticas de tradución editorial. 

## Publicacións 
É coeditora de monografías como:
* *Literaturas extranjeras y desarrollo cultural. Hacia un cambio de paradigma en la traducción literaria gallega*. (Peter Lang, 2015)
* *La traducción literaria: nuevas investigaciones* (Comares, 2016)

### Obra colectiva 
* *Unha voz, moitas voces. Xela Arias tradutora* (2021). Vigo: Xerais. Con María Reimóndez e Alberto Álvarez Lugrís. ISBN 978-84-9121-990-3. 176 páxs.
* Álvarez Luís, Alberto; Andrés, Tamara; Luna Alonso, Ana (2024). *O son en que cada lingua se solta. Luísa Villalta tradutora, Luísa Villalta traducida*. Universidade de Vigo. 323 páxs. ISBN 978-84-1188-016-9. Escolma de traducións feitas pola autora e de textos seus traducidos a outras linguas.
Firefly Lane

***Firefly Lane*** é unha serie de televisión estadounidense creada por Maggie Friedman para Netflix. A serie está baseada na novela homónima escrita por Kristin Hannah. Estreouse orixinalmente o 3 de febreiro de 2021, e conta as vidas de dúas mozas adolescentes na década de 1970 e a súa adultez a comezos da década de 2000.

## Personaxes 
* Katherine Heigl como Tully Hart, unha famosa presentadora de televisión do programa *The Girlfriend Hour*
** Ali Skovbye como Tully de adolescente
** London Robertson como Tully en 1970 
* Sarah Chalke como Kate Mularkey, a mellor amiga de Tully dende os 14 anos.
** Roan Curtis como Kate de adolescente
* Ben Lawson como Johnny Ryan, marido de Kate e o produtor de *The Girlfriend Hour*
* Beau Garrett como Cloud, nai solteira de Tully
* Yael Yurman como Marah Ryan, filla adolescente de Kate e Johnny

## Estrea 
O 14 de outubro de 2020, estreouse un teaser oficial e puidéronse ver as primeiras imaxes da serie. A serie estreouse o 3 de febreiro de 2021.

## Notas 
## Véxase tamén 
### Ligazóns externas 
*
A Coruña en feminino

**A Coruña en feminino** é unha ruta do Concello da Coruña para coñecer a cidade da Coruña a través de seis mulleres sobranceiras.

Recoñece as figuras de Elvira Bao, Concepción Arenal, Fanny Garrido, Rosalía de Castro, María Barbeito e Sofía Casanova.

## Notas 
## Véxase tamén 
### Outros artigos 
* Roteiro en feminino Sons de Mulleres.
Margaret W. "Hap" Brennecke

**Margaret W. "Hap" Brennecke**, nada en 1911 en Emmaus (Pensilvania) e finada en 2008,  foi unha química especialista en metalurxia e a primeira muller enxeñeira soldadora que traballou no Laboratorio de Materiais e Procesos do Centro de Voo Espacial Marshall da NASA, contribuíndo ao programa de foguetes Saturno.

## Traxectoria 
Brennecke licenciouse en química na Universidade Estatal de Ohio e posteriormente estudou metalurxia no Instituto Tecnolóxico Carnegie, a Universidade de Pittsburgh e a Universidade de California, Os Ánxeles. Posteriormente, traballou durante 22 anos na Aluminum Company of America, onde, como investigadora metalúrxica, identificou materiais para vehículos militares e proxectos de enxeñaría utilizados na segunda guerra mundial. As responsabilidades de Brennecke incluían a selección de materiais e técnicas para a construción dos foguetes, especialmente os depósitos de combustible crioxénico. Máis adiante na súa carreira, desempeñou un papel similar na elección de materiais e técnicas para o Spacelab e os foguetes impulsores do transbordador espacial.

O alcume de Brennecke, "Hap", foi elixido en parte pola súa neutralidade de xénero, e como un "termo medio entre a cortesía dos tempos e a informalidade" do equipo de enxeñeiros da NASA.

## Notas 
## Véxase tamén 
### Bibliografía 
* Lorenzo, Nieves; Calvo, Encina  (2020-04-18). "Ellas nos llevaron a la Luna". *Ciencia, Técnica y Mainstreaming Social* (en castelán) **0** (4): 61–68. ISSN 2530-7924. 
* Elas, levarónnos ao espazo 2022 978-84-8158-952-8 

### Outros artigos 
* Mulleres na NASA

### Ligazóns externas 
*Exposición "As mulleres que nos levaron á Lúa"
Daniel Lago Leirós

**Daniel Lago Leirós**, nado en Vigo o 20 de abril de 1979, é un empresario e político galego, membro do Consello do Partido Demócrata Europeo e Secretario de Organización de Compromiso por Galicia. 

## Traxectoria 
Comezou a súa actividade política no mundo estudantil onde participou nos Comités Abertos de Faculdade. Posteriormente entraría a formar parte de Esquerda Nacionalista e do BNG ata o ano 2006, ano no que abandona a práctica política. No 2012, tornaría de novo á actividade política sumándose ao proxecto galeguista de Compromiso por Galicia.

Foi cabeza de lista nas Eleccións xerais de abril de 2019 para o Senado pola circunscrición de Pontevedra, obtendo 2.769 votos con Compromiso por Galicia. 

Partilla a través de varios medios de comunicación social opinión, xeralmente, sobre temas de análise internacional e xeopolítico.

É licenciado en Ciencias Políticas, especialidade en relacións internacionais e estudos políticos pola Universidade de Santiago de Compostela. Cursou tamén Estudos Europeos a través dunha bolsa Erasmus na Universidade Moderna de Porto.

Ligado de sempre ao mundo da lusofonía é vice-presidente do Centro Portugués de Vigo axudando nun novo rexurdimento da entidade. Desde o 2021 é membro fundador da Associação Impulsora Casa da Lusofonia que ten por obxectivo a creación da "Casa da Lusofonia" dentro da rede de casas do Ministerio de Asuntos Exteriores.

No mundo da empresa desenvolve o seu negocio na industria aseguradora e na consultoría de internacionalización e aceleración de empresas.

## Notas 
## Véxase tamén 
### Outros artigos 
* Bloque Nacionalista Galego
* Compromiso por Galicia
Kivenpyörittäjän kylä

***Kivenpyörittäjän kylä*** é un filme finlandés de 1995 dirixido por Markku Pölönen. O filme foi escollido como candidato de Finlandia para o Óscar ó mellor filme internacional na 68ª edición dos premios, mais finalmente non foi nomeado.

## Personaxes 
* Martti Suosalo como Pekka
* Henrika Andersson como Meeri
* Matti Varjo como Eljas
* Tanja Kortelainen como Jaana
* Jarmo Mäkinen como The Rockroller
* Rauha Valkonen como Linnea

## Notas 
## Véxase tamén 
### Outros artigos 
* Filmes de Finlandia propostos ó Óscar ó mellor filme internacional
* Filmes propostos ó mellor filme internacional na 68ª edición dos Óscar

### Ligazóns externas 
*
Big Fish & Begonia

***Big Fish & Begonia*** (en ; *Dàyú Hǎitáng*) é un filme chinés de 2016 escrito, producido e dirixido por Liang Xuan e Zhang Chun. É o primeiro filme anime de B&T Studio en colaboración con Studio Mir. Estreouse en versión 2D e 3D na China a través de Enlight Media o 8 de xullo de 2016.

Shout! Studios adquiriu os dereitos de distribución en América do Norte, estreándose cunha ampla distribución nos cinemas o 6 de abril de 2018 en colaboración con Funimation Films. Manga Entertainment lanzou o filme no Reino Unido e Irlanda o 18 de abril de 2018.

## Personaxes 
## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Metacritic 
* Ficha en BoxOfficeMojo 
* Ficha en RottenTomatoes
Kauas pilvet karkaavat

***Kauas pilvet karkaavat*** é un filme finlandés de 1996 editado, escrito, producido e dirixido por Aki Kaurismäki. Está protagonizado por Kati Outinen, Kari Väänänen e Markku Peltola. O filme é o primeiro da triloxía de Kaurismäki chamada *Finlandia*, sendo os outros dous filmes *Mies vailla menneisyyttä* e *Laitakaupungin valot*. O filme foi escollido como candidato de Finlandia para o Óscar ó mellor filme internacional na 69ª edición dos premios, mais finalmente non foi aceptado pola Academia.

## Personaxes 
*Kati Outinen como Ilona Koponen
*Kari Väänänen como Lauri Koponen
*Elina Salo como Rouva Sjöholm
*Sakari Kuosmanen como Melartin
*Markku Peltola como Lajunen
*Matti Onnismaa como Forsström
*Shelley Fisher como pianista

## Notas 
## Véxase tamén 
### Outros artigos 
* Filmes de Finlandia propostos ó Óscar ó mellor filme internacional
* Filmes propostos ó mellor filme internacional na 69ª edición dos Óscar

### Ligazóns externas 
* 
* Ficha en AllMovie 
* Ficha en RottenTomatoes
Ripa ruostuu

***Ripa ruostuu*** é un filme finlandés de 1993 dirixido por Christian Lindblad. Estreouse na 18ª edición do Festival Internacional de Cinema de Moscova. O filme foi escollido como candidato de Finlandia para o Óscar ó mellor filme internacional na 66ª edición dos premios, mais finalmente non foi nomeado.

## Personaxes 
* Sam Huber como Ripa
* Mari Vainio como Tiina
* Merja Larivaara como Pirjo
* Leena Uotila como Irma
* Leo Raivio como Antti
* Kari Väänänen como Lynkkynen
* Jussi Lampi como Lindgren
* Vesa-Matti Loiri como pai
* Christian Lindblad como Keränen
* Minna Pirilä como Beauty
* Jukka Pitkänen como Jaatinen

## Notas 
## Véxase tamén 
### Outros artigos 
* Filmes de Finlandia propostos ó Óscar ó mellor filme internacional
* Filmes propostos ó mellor filme internacional na 66ª edición dos Óscar

### Ligazóns externas 
*
Azolla nilotica

***Azolla nilotica*** é unha especie de pteridófita (fentos ou fieitos) da clase das polipodiópsidas, orde das salviniales e familia das salviniáceas, unha das sete comprendidas no xénero *Azolla*.

É un pequeno fieito acuático flotante de distribución africana que posúe, como as demais especies do xénero, unha alga simbionte (unha cianobacteria do xénero *Anabaena*, * A. azollae*) que fixa o nitróxeno. 

Como outras salviniáceas é unha planta invasora.

## Notas 
## Véxase tamén